पोलिंग बूथ के बाहर धक्का-मुक्की करते हुए दोनों गुटों के समर्थक मुख्य सड़क में जमा हो गए। इस बीच आसपास के लोगों ने दोनों गुटों को समझाकर शांत किया। कुछ देर के लिए मतदान प्रक्रिया भी रोकनी पड़ी।बुधवार को कैंट, विकासनगर व मसूरी विधानसभा क्षेत्र में युवक कांग्रेस के 2089 सक्रिय सदस्यों ने अपने मताधिकार का प्रयोग किया। नाथ वेडिंग प्वाइंट कैंट मतदान केंद्र पर 738 वोट पड़े। जबकि त्रिशला देवी जैन धर्मशाला, विकासनगर मतदान केंद्र पर 801 सदस्यों ने मतदान किया।